钦定古今图书集成/明伦汇编/氏族典/第496卷 > 郑崇俭
## 钦定古今图书集成/明伦汇编/氏族典/第496卷 > 郑崇俭

按《明外史郑崇俭传》：“崇俭，字大章，宁乡人。万历四十
四年进士。授河南推官，有政声，历济南兵备副使。崇
祯三年，迁陕西右参政，屡迁兵部右侍郎，总督陕西
三边军务。督师杨嗣昌檄秦军入蜀，崇俭乃率兵直
抵玛瑙山击贼，五日三捷，威名甚振。以年衰乞骸骨，
不许，令还关中。及张献忠大乱蜀中，嗣昌言崇俭撤
兵太早，致贼猖獗”，命削籍候代。明年，献忠陷襄阳，嗣
昌死。帝益恨崇俭不掎角平贼，逮下狱，责以“纵兵擅
还，失误军律”，弃市。